b"\n_START_ARTICLE_\nDani Stevens\n_START_SECTION_\nJunioritaso\n_START_PARAGRAPH_\nAlle 18-vuotiaiden MM-kilpailuissa 2003 Stevens karsiutui kuulanty\xc3\xb6nn\xc3\xb6n loppukilpailusta. Saman ik\xc3\xa4luokan MM-kilpailuissa Marrakechiss\xc3\xa4 2005 h\xc3\xa4n voitti kiekonheitossa kultaa tuloksella 54,09 ja kuulanty\xc3\xb6nn\xc3\xb6ss\xc3\xa4 pronssia tuloksella 15,53._NEWLINE_Pekingin alle 20-vuotiaiden MM-kilpailuissa 2006 Stevens voitti kiekonheiton kultaa tuloksella 60,63 ja oli kuulanty\xc3\xb6nn\xc3\xb6ss\xc3\xa4 seitsem\xc3\xa4s._NEWLINE_Bangkokin universiadeissa 2007 Stevens sai kiekossa hopeaa tuloksella 60,47. Belgradin universiadeissa 2009 h\xc3\xa4n voitti kiekonheiton tuloksella 62,48.\n_START_SECTION_\nAikuisten arvokisat\n_START_PARAGRAPH_\nMelbournen kansainyhteis\xc3\xb6n kisoissa 2006 Stevens oli kiekossa kolmas tuloksella 59,44 ja kuulassa 12:s. Samana vuonna h\xc3\xa4n sijoittui Ateenan maailmancupissa kiekossa kuudenneksi. Osakan MM-kilpailuissa 2007 Stevens karsiutui kiekonheiton loppukilpailusta. Pekingin olympialaisissa 2008 Samules sijoittui kiekossa yhdeks\xc3\xa4nneksi._NEWLINE_Berliinin MM-kilpailuissa 2009 Stevens voitti kiekonheiton maailmanmestaruuden. H\xc3\xa4n heitti nelj\xc3\xa4nnell\xc3\xa4 kierroksella tuloksen 64,76 parantaen enn\xc3\xa4tyst\xc3\xa4\xc3\xa4n l\xc3\xa4hes kaksi metri\xc3\xa4. Seuraavalla kierroksella h\xc3\xa4n paransi voittotuloksensa lukemaan 65,44. Maanosien cupissa 2010 h\xc3\xa4n sijoittui nelj\xc3\xa4nneksi. Daegun MM-kilpailuissa 2011 Stevens oli kymmenes ja Lontoon olympialaisissa 2012 11:s. Moskovan MM-kilpailuissa 2013 h\xc3\xa4n oli j\xc3\xa4lleen kymmenes. Vuonna 2014 h\xc3\xa4n voitti kultaa Glasgow'n Kansainyhteis\xc3\xb6n kisoissa tuloksella 64,88 m. Maanosien cupissa 2014 h\xc3\xa4n oli toinen. Pekingin MM-kilpailuissa 2015 h\xc3\xa4n sijoittui kuudenneksi. Rion olympialaisissa 2016 h\xc3\xa4n sijoittui nelj\xc3\xa4nneksi.  Lontoon MM-kilpailuissa 2017 h\xc3\xa4n saavutti hopeaa Oseanian enn\xc3\xa4tystuloksella 69,64. Gold Coastin Kansainyhteis\xc3\xb6n kisoissa 2018 h\xc3\xa4n voitti kultaa tuloksella 68,26.\n_START_SECTION_\nHenkil\xc3\xb6kohtaiset enn\xc3\xa4tykset\n_START_PARAGRAPH_\nStevens heitti enn\xc3\xa4tyksens\xc3\xa4 69,64 Lontoossa elokuussa 2017. H\xc3\xa4nen kuulanty\xc3\xb6nt\xc3\xb6enn\xc3\xa4tyksens\xc3\xa4 on 17,05, jonka h\xc3\xa4n ty\xc3\xb6nsi Sydneyss\xc3\xa4 maaliskuussa 2014.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nStevens avioitui lokakuussa 2016 ja otti k\xc3\xa4ytt\xc3\xb6\xc3\xb6ns\xc3\xa4 puolisonsa sukunimen."